ai4bharat/Pralekha huggingface dataset:
रक्षा मंत्रालय
रक्षा मंत्री श्री राजनाथ सिंह और उनके वियतनामी समकक्ष जनरल फान वान गियांग ने हनोई में द्विपक्षीय वार्ता की
रक्षा सहयोग बढ़ाने के उद्देश्य से 'भारत-वियतनाम रक्षा साझेदारी 2030' के लिए संयुक्त विजन दस्तावेज पर हस्ताक्षर किए गए
पारस्परिक रूप से लॉजिस्टिक सहयोग बढ़ाने में प्रक्रियाओं को सरल बनाने के लिए समझौता ज्ञापन पर हस्ताक्षर किए गए
रक्षा मंत्री श्री राजनाथ सिंह ने 08 जून, 2022 को हनोई में वियतनाम के रक्षा मंत्री जनरल फान वान गियांग के साथ द्विपक्षीय वार्ता की। इस दौरान आपसी रक्षा संबंधों और क्षेत्रीय एवं वैश्विक मुद्दों पर बातचीत को आगे बढ़ाने के लिए प्रभावी तथा व्यावहारिक पहल पर विस्तार से चर्चा हुई। दोनों रक्षा मंत्रियों ने 'भारत-वियतनाम रक्षा साझेदारी 2030' के लिए संयुक्त विजन दस्तावेज पर हस्ताक्षर किए, जो मौजूदा रक्षा सहयोग के दायरे और पैमाने को महत्वपूर्ण रूप से आगे बढ़ाएगा।
दोनों रक्षा मंत्रियों की उपस्थिति में पारस्परिक रूप से लॉजिस्टिक सहयोग बढ़ाने के लिए प्रक्रियाओं को आगे ले जाने के समझौता ज्ञापन पर भी हस्ताक्षर किए गए। दोनों देशों के रक्षा बलों के बीच बढ़ती सहकारी भागीदारी के इस दौर में पारस्परिक रूप से लाभकारी लॉजिस्टिक सहयोग के लिए प्रक्रियाओं को सरल बनाने की दिशा में यह एक बड़ा कदम है। यह पहला ऐसा बड़ा समझौता है, जिस पर वियतनाम ने किसी भी देश के साथ हस्ताक्षर किए हैं।
दोनों मंत्रियों ने वियतनाम को दी गई 500 मिलियन अमेरिकी डॉलर की रक्षा ऋण सहायता को शीघ्र ही अंतिम रूप देने पर भी सहमति व्यक्त की। परियोजनाओं के कार्यान्वयन से वियतनाम की रक्षा क्षमताओं में काफी वृद्धि होगी और प्रधानमंत्री श्री नरेन्द्र मोदी के 'मेक इन इंडिया, मेक फॉर द वर्ल्ड' के विजन को और बढ़ावा मिलेगा।
रक्षा मंत्री ने वियतनामी सशस्त्र बलों की क्षमता निर्माण के लिए वायु सेना अधिकारी प्रशिक्षण स्कूल में भाषा और सूचना प्रोद्योगिकी लैब की स्थापना के लिए दो सिमुलेटर तथा मौद्रिक अनुदान देने की भी घोषणा की।
रक्षा मंत्री राजनाथ सिंह ने हनोई में दिवंगत राष्ट्रपति हो ची मिन्ह की समाधि पर श्रद्धांजलि अर्पित कर अपनी आधिकारिक यात्रा की शुरुआत की। उन्होंने एक श्रद्धेय बौद्ध मंदिर ट्रान क्वोक पैगोडा का भी दौरा किया, जिसने दोनों देशों के बीच सदियों पुरानी सभ्यता और लोगों के बीच संबंधों की पुष्टि की।
भारत और वियतनाम 2016 से एक व्यापक रणनीतिक साझेदारी में सहभागिता करते रहे हैं और रक्षा सहयोग इस साझेदारी का एक प्रमुख स्तंभ है। वियतनाम भारत की एक्ट ईस्ट नीति और इंडो-पैसिफिक विजन में एक महत्वपूर्ण भागीदार राष्ट्र है। दोनों देश 2,000 वर्षों से अधिक पुरानी सभ्यता और सांस्कृतिक संबंधों का एक समृद्ध इतिहास साझा करते हैं। भारत और वियतनाम के बीच हितों और समान चिंताओं के व्यापक अभिसरण के साथ समकालीन समय में सबसे भरोसेमंद संबंध बने हुए हैं। दोनों देशों के बीच व्यापक संपर्कों को विस्तार देने के लिए अनेक कार्यक्रम आयोजित होते रहते हैं, जिनमें रक्षा नीति संवाद, आपसी सैन्य आदान-प्रदान, उच्च स्तरीय यात्राएं, क्षमता निर्माण और प्रशिक्षण कार्यक्रम, संयुक्त राष्ट्र शांति स्थापना में सहयोग, पोतों के दौरे और द्विपक्षीय अभ्यास आदि शामिल हैं।
एमजी/एएम/एनके/केजे
(Visitor Counter : 346
रक्षा मंत्रालय
आईएनएस सुनयना ने मोज़ाम्बिक के बीरा में प्रवेश किया
दक्षिणी नौसेना कमान, कोच्चि पर स्थित आईएनएस सुनयना ने 28 जून, 2023 को मोजाम्बिक के पोर्ट बीरा में प्रवेश किया। जहाज का स्वागत सैन्य बैंड की धूमधाम के बीच मोजाम्बिक के नौसेना कर्मियों और प्रिटोरिया के डीए द्वारा किया गया। समुद्री साझेदारी और अंतर-संचालनीयता को बढ़ाने के लिए, दोनों नौसेनाएं पेशेवर आदान-प्रदान, क्रॉस डेक दौरों और खेल आयोजनों में भाग लेंगी। यह जहाज भारतीय नौसेना के सामुदायिक लोक संपर्क कार्यक्रम के हिस्से के रूप में एक चिकित्सा शिविर का आयोजन करेगा। हार्बर चरण के संपन्न होने पर मोजाम्बिक नौसेना के साथ एक संयुक्त ईईजेड निगरानी की भी योजना बनाई गई है।
प्रधानमंत्री कार्यालय
प्रधानमंत्री नरेन्द्र मोदी ने ओडिशा में रेल दुर्घटना की स्थिति के आकलन के लिए उच्च स्तरीय बैठक की अध्यक्षता की
प्रधानमंत्री स्थिति की समीक्षा के लिए ओडिशा रवाना हो रहे हैं
प्रधानमंत्री नरेन्द्र मोदी ने ओडिशा में रेल दुर्घटना को देखते हुए स्थिति का आकलन करने के लिए एक उच्च स्तरीय बैठक की अध्यक्षता की। श्री मोदी स्थिति की समीक्षा के लिए ओडिशा भी जा रहे हैं।
प्रधानमंत्री कार्यालय ने ट्वीट किया:
''प्रधानमंत्री नरेंद्र मोदी ने ओडिशा में रेल दुर्घटना से उत्पन्न स्थिति का आकलन करने के लिए बैठक की अध्यक्षता की। समीक्षा बैठक में प्रभावित लोगों के बचाव, राहत और चिकित्सा सहायता से संबंधित पहलुओं पर चर्चा की गई।
प्रधानमंत्री नरेंद्र मोदी ओडिशा के लिए रवाना हो रहे हैं, जहां वे रेल दुर्घटना से उत्पन्न स्थिति की समीक्षा करेंगे।
वित्त मंत्रालय
सीबीआईसी ने केंद्रीय कर अधिकारियों के लिए एसीईएस-जीएसटी बैकएंड आवेदन में जीएसटी रिटर्न के लिए स्वचालित रिटर्न स्क्रूटनी मॉड्यूल शुरू किया
केंद्रीय अप्रत्यक्ष कर और सीमा शुल्क बोर्ड  के प्रदर्शन की हाल ही में समीक्षा की गई थी। इस दौरान केंद्रीय वित्त और कॉरपोरेट मामलों की मंत्री श्रीमती निर्मला सीतारमण ने जीएसटी रिटर्न के लिए जल्द से जल्द एक स्वचालित रिटर्न स्क्रूटनी मॉड्यूल शुरू करने के निर्देश दिए थे।
अनुपालन सत्यापन के इस गैर-हस्तक्षेपकारी साधन को लागू करने के लिए, सीबीआईसी ने इस सप्ताह केंद्रीय कर अधिकारियों के लिए एसीईएस-जीएसटी बैकएंड एप्लिकेशन में जीएसटी रिटर्न के लिए स्वचालित रिटर्न स्क्रूटनी मॉड्यूल शुरू किया है। यह मॉड्यूल अधिकारियों को डेटा एनालिटिक्स और सिस्टम द्वारा पहचाने गए जोखिमों के आधार पर चुने गए केंद्र प्रशासित करदाताओं को जीएसटी रिटर्न की जांच करने में सक्षम बनाएगा। मॉड्यूल में, रिटर्न से जुड़े जोखिमों के कारण विसंगतियों को प्रदर्शित किया जाता है। कर अधिकारियों को फॉर्म एएसएमटी-10 के तहत पाई गई विसंगतियों के बारे में बातचीत के लिए जीएसटीएन कॉमन पोर्टल के माध्यम से करदाताओं के साथ वर्कफ़्लो प्रदान किया जाता है। फॉर्म एएसएमटी-11 में करदाता के जवाब की प्राप्ति और फॉर्म एएसएमटी-12 में जवाब की स्वीकृति का आदेश जारी करने या कारण बताओ नोटिस जारी करने या लेखा परीक्षा/जांच शुरू करने के रूप में कार्रवाई की जाती है।
यह स्वचालित रिटर्न स्क्रूटनी मॉड्यूल वित्त वर्ष 2019-20 के लिए जीएसटी रिटर्न की जांच के साथ शुरू हो गया है। इस उद्देश्य के लिए आवश्यक डेटा पहले ही अधिकारियों के डैशबोर्ड पर उपलब्ध कराया जा चुका है।
विदेश मंत्रालय
विदेश मंत्री डॉ. एस. जयशंकर 11 से 13 जून, 2023 तक उत्तर प्रदेश के वाराणसी में जी20 विकास मंत्रियों की बैठक की अध्यक्षता करेंगे
केंद्रीय विदेश मंत्री डॉ. एस. जयशंकर उत्तर प्रदेश के वाराणसी में जी20 विकास मंत्रियों की बैठक की अध्यक्षता करेंगे, यह बैठक 11 से 13 जून, 2023 के बीच वाराणसी में आयोजित की जा रही है। प्रधानमंत्री श्री नरेन्द्र मोदी, भारत की अध्यक्षता में हो रही जी20 की बैठक के आरंभ में वीडियो कांफ्रेंस के माध्यम से सभा को संबोधित करेंगे।
वाराणसी विकास मंत्रियों की बैठक ऐसे समय हो रही है जब विकास से संबंधित चुनौतियां अपने चरम पर हैं, इनमें आर्थिक मंदी, ऋण संकट, जलवायु परिवर्तन के प्रभाव, प्रदूषण और जैव विविधता के नुकसान, बढ़ती गरीबी और असमानता, खाद्य और ऊर्जा असुरक्षा, जीवन यापन का लागत संकट, वैश्विक आपूर्ति श्रृंखला व्यवधान, और भू-राजनीतिक संघर्ष और बढता तनाव शामिल हैं।
जी-20 विकास मंत्रिस्तरीय बैठक सतत विकास लक्ष्यों की उपलब्धियों में तेजी लाने और विकास, पर्यावरण और जलवायु एजेंडा के बीच तालमेल को बढ़ावा देने के लिए सामूहिक रूप से सहमत होने का अवसर प्रदान करेगी।
यह बैठक जनवरी, 2023 में भारत द्वारा आयोजित वॉयस ऑफ द ग्लोबल साउथ शिखर सम्मेलन का अनुसरण करती है, और वाराणसी बैठक में लिए गए निर्णय संयुक्त राष्ट्र सतत विकास लक्ष्य  शिखर सम्मेलन में भी योगदान देंगे जो सितंबर में न्यूयॉर्क में आयोजित किया जाएगा। विकास मंत्रियों की बैठक से पहले चौथी और अंतिम विकास कार्य समूह  की बैठक 6 से 9 जून के बीच दिल्ली में आयोजित की गई थी।
वाराणसी बैठक में दो मुख्य सत्र शामिल होंगे, एक "बहुपक्षवाद: सतत विकास लक्ष्य की दिशा में प्रगति में तेजी लाने के लिए सामूहिक कार्रवाई" और दूसरा "हरित विकास: ए लाइफ  दृष्टिकोण"।
विकास कार्य बल  ने पिछले जी20 अध्यक्षों द्वारा किए गए महत्वपूर्ण कार्यों को आगे बढ़ाते हुए, सतत विकास लक्ष्यों की दिशा में तेजी लाने और इस संबंध में जी20 दीर्घकालिक दृष्टिकोण को सुदृढ बनाने के लिए जी20 के योगदान को बढ़ाने के जनादेश को आगे बढ़ाया है। इसमें स्थायी, समावेशी और लचीले आर्थिक विकास को बढ़ावा देने की दिशा में जी20 प्रयासों को सुदृढ बनाना शामिल है। इस बैठक में 200 प्रतिनिधियों के भाग लेने की आशा है। प्रतिनिधियों को विश्व के सर्वाधिक प्राचीन शहरों में से एक वाराणसी की समृद्ध संस्कृति और परंपराओं की झलक प्रदान करने के लिए सांस्कृतिक कार्यक्रम, प्रदर्शनियां और भ्रमण कार्यक्रम भी आयोजित किए गए हैं।
वित्त मंत्रालय
विनिमय दर अधिसूचना संख्या 69/2020 - सीमा शुल्क 
सीमा शुल्क अधिनियम, 1962  की धारा 14 द्वारा प्रदत्त अधिकारों का उपयोग करते हुए और अधिसूचना संख्या 59/2020 – सीमा शुल्क  दिनांक 16 जुलाई, 2020 का अधिक्रमण करते हुए, ऐसे अधिक्रमण से पूर्व की गई अथवा हटाई जाने वाली बातों को छोड़कर, केन्द्रीय अप्रत्यक्ष कर एवं सीमा शुल्क बोर्ड एतद् द्वारा यह निर्धारित करता है कि संलग्न प्रत्येक अनुसूची-I और अनुसूची-II के कॉलम  में विनिर्दिष्ट प्रत्येक विदेशी मुद्रा के भारतीय मुद्रा में और भारतीय मुद्रा के विदेशी मुद्रा में विनिमय की दर 7 अगस्त, 2020 से वह दर होगी, जिसका उल्लेख आयातित और निर्यातित माल के संबंध में उक्त धारा के उद्देश्य के लिए कॉलम  में दी गई तत्संबंधी प्रविष्टि में किया गया है: -
अनुसूची-I
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की प्रत्येक इकाई की विनिमय दर
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ऑस्ट्रेलियाई डॉलर
|
|
55.15
|
|
52.75
|
|
2.
|
|
बहरीन दीनार
|
|
205.00
|
|
192.45
|
|
3.
|
|
कैनेडियन डॉलर
|
|
57.45
|
|
55.45
|
|
4.
|
|
चाइनीज युआन
|
|
10.95
|
|
10.60
|
|
5.
|
|
डेनिश क्रोनर
|
|
12.15
|
|
11.70
|
|
6.
|
|
यूरो
|
|
90.50
|
|
87.30
|
|
7.
|
|
हांगकांग डॉलर
|
|
9.85
|
|
9.50
|
|
8.
|
|
कुवैती दीनार
|
|
252.85
|
|
237.35
|
|
9.
|
|
न्यूजीलैंड डॉलर
|
|
51.05
|
|
48.75
|
|
10.
|
|
नार्वेजियन क्रोनर
|
|
8.50
|
|
8.20
|
|
11.
|
|
पौंड स्टर्लिंग
|
|
100.00
|
|
96.60
|
|
12.
|
|
कतरी रियाल
|
|
21.25
|
|
19.90
|
|
13.
|
|
सउदी अरब रियाल
|
|
20.60
|
|
19.35
|
|
14.
|
|
सिंगापुर डॉलर
|
|
55.60
|
|
53.75
|
|
15.
|
|
दक्षिण अफ्रीकी रैंड
|
|
4.45
|
|
4.20
|
|
16.
|
|
स्वीडिश क्रोनर
|
|
8.80
|
|
8.50
|
|
17.
|
|
स्विस फ्रैंक
|
|
84.05
|
|
80.80
|
|
18.
|
|
तुर्की लीरा
|
|
10.95
|
|
10.30
|
|
19.
|
|
यूएई दिरहम
|
|
21.05
|
|
19.75
|
|
20.
|
|
अमेरिकी डॉलर
|
|
75.75
|
|
74.00
अनुसूची-II
|
|
क्रम संख्या
|
|
विदेशीमुद्रा
|
|
भारतीयरुपये के समतुल्य विदेशी मुद्रा की प्रति100इकाइयों की विनिमय दर
|
|
1.
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
जापानी येन
|
|
72.30
|
|
69.65
|
|
2.
|
|
कोरियाई वॉन
|
|
6.50
|
|
6.10
उप राष्ट्रपति सचिवालय
उपराष्ट्रपति ने स्वतंत्रता दिवस की पूर्व संध्या पर देशवासियों को बधाई दी
उपराष्ट्रपति श्री जगदीप धनखड़ ने स्वतंत्रता दिवस की पूर्व संध्या पर देशवासियों को शुभकामनाएं दी हैं। उनका संदेश इस प्रकार है-
“मैं 76वें स्वतंत्रता दिवस के उल्लासपूर्ण अवसर पर देशवासियों को हार्दिक शुभकामनाएं और बधाई देता हूं।
आज जब हम विगत पचहत्तर वर्षों में देश की उपलब्धियों का उत्सव मना रहे हैं, हम यह भी याद रखें कि यह आज़ादी कितने कठिन संघर्ष के बाद अर्जित की गई। स्वतंत्रता दिवस हमें उन वीर स्वतंत्रता सेनानियों को स्मरण करने तथा उन्हें श्रद्धांजलि देने का भी अवसर है, जिनके साहस और बलिदान ने हमें एक दमनकारी औपनिवेशिक शासन से मुक्ति दिलायी।
आज, आधुनिक भारत के उन निर्माताओं के प्रति अपनी कृतज्ञता ज्ञापित करने का भी दिन है जिनके श्रम और संकल्प ने एक संप्रभु, स्थायी और सुदृढ़ गणतंत्र की नींव डाली। आज, भारत संभावनाओं और सामर्थ्य से परिपूर्ण देश है जो सर्वांगीण विकास के पथ पर तेज़ी से आगे बढ़ रहा है।
आज जब हम आज़ादी का अमृत महोत्सव मना रहे हैं, यह समय है कि हमारे महान क्रांतिकारियों और स्वाधीनता सेनानियों की प्रेरणादायक शौर्यगाथाऐं बारंबार सुनी और सुनायी जाएं जिससे हमारी युवा पीढ़ी को देशभक्ति, बलिदान तथा सेवा जैसे सद्गुणों को आत्मसात करने की प्रेरणा मिल सके।
आज इस स्वाधीनता दिवस के अवसर पर हम ‘भारत’ के सभ्यतागत संस्कारों तथा संवैधानिक मूल्यों के प्रति पुनः कटिबद्ध हों तथा एक समावेशी, प्रगतिशील और समृद्ध भारत के निर्माण के लिए स्वयं को समर्पित करें।”
मत्स्यपालन, पशुपालन और डेयरी मंत्रालय
देश में एवियन इन्फ्लुएंजा  की वर्तमान स्थिति
30 जनवरी 2021 तक 10 राज्यों  में0 पोल्ट्री  पक्षियों में एवियन इन्फ्लुएंजा  की पुष्टि हुई है, जबकि 13 राज्यों  में कौवों, प्रवासी पक्षियों और जंगली पक्षियों में इस संक्रमण के प्रकोप की पुष्टि की गई है।
केंद्र शासित प्रदेश जम्मू और कश्मीर के उधमपुर  जिले के घरेलू पक्षी में एवियन इन्फ्लुएंजा की पुष्टि हुई है।
इसके अलावा, हिमाचल प्रदेश के हमीरपुर जिले में कौवों के नमूनों में; बिहार के पश्चिम चंपारण जिला और उधमपुर  में मोर के नमूनों के साथ केंद्र शासित प्रदेश जम्मू-कश्मीर के पुंछ के कौवे के नमूने में भी एवियन इन्फ्लुएंजा की पुष्टि हुई है।
मध्य प्रदेश और गुजरात राज्यों में पोल्ट्री के सभी उपकेंद्रों के लिए स्वच्छता प्रमाणपत्र जारी किया गया है और पोस्ट ऑपरेशन सर्विलांस प्लान  लागू किया गया है।
हरियाणा, महाराष्ट्र, छत्तीसगढ़, पंजाब और उत्तर प्रदेश के प्रभावित क्षेत्रों में नियंत्रण और संचालन कार्य  चल रहा है।
पोल्ट्री फॉर्म को छोड़कर पक्षियों की प्रजातियों में सकारात्मक स्थानों पर सकारात्मक परिणाम सामने आए हैं।
उन किसानों और पशुपालकों को मुआवज़ा दिया जाता है, जिनके पोल्ट्री  पक्षियों, अंडों और पोल्ट्री चारा को राज्य की विशेष कार्य योजना के अनुसार निपटाया / निस्तारित किया जाता है। भारत सरकार का पशुपालन एवं डेयरी विभाग  अपनी पशुधन स्वास्थ्य और रोग नियंत्रण योजना के अंतर्गत पशु रोगों के नियंत्रण के लिए राज्यों को सहायता -एएससीएडी के तहत 50:50 प्रतिशत सहयोग के आधार पर राज्यों /केंद्र शासित प्रदेशों को सहायता राशि उपलब्ध कराता है।
एवियन इन्फ्लुएंज़ा 2021 से निपटने की तैयारी, नियंत्रण और निस्तारीकरण के लिए संशोधित कार्य योजना के आधार पर राज्यों एवं केंद्र शासित प्रदेशों द्वारा अपनाए गए नियंत्रण उपायों के बारे में सभी राज्य दैनिक आधार पर विभाग को रिपोर्ट प्रस्तुत कर रहे हैं।
विभाग ट्विटर और फेसबुक हैंडल जैसे सोशल मीडिया प्लेटफॉर्म के माध्यम से एवियन इन्फ्लुएंजा के बारे में जागरूकता पैदा करने के लिए लगातार प्रयास कर रहा है।
रक्षा मंत्रालय
एयर मार्शल एसके घोटिया वीएसएम ने एयर ऑफिसर कमांडिंग इन चीफ  प्रशिक्षण कमान के रूप में कार्यभार ग्रहण किया
 प्रशिक्षण कमान के रूप में आज कार्यभार ग्रहण किया।
एयर मार्शल राष्ट्रीय रक्षा अकादमी के पूर्व छात्र रहे हैं और दिसंबर 1981 में उन्हें भारतीय वायुसेना की फाइटर स्ट्रीम में कमीशन अधिकारी बनाया गया था। वह एक अर्हता प्राप्त फ्लाइंग इंस्ट्रक्टर हैं जिन्हें 1000 घंटे से अधिक का निर्देशात्मक अनुभव है। उन्होंने एयर स्टाफ कोर्स, हायर एयर कमांड कोर्स किया है और दो मास्टर्स डिग्री हासिल की हैं। उन्होंने प्रतिष्ठित रक्षा सेवा स्टाफ कॉलेज वेलिंगटन में एक निर्देशन स्टॉफ के रूप में भी कार्य किया है।
एयर मार्शल घोटिया ने अनेक महत्वपूर्ण पदों पर काम किया है जिसमें एक फाईटर स्क्वाड्रन के कमांडिंग ऑफिसर, दक्षिण पश्चिम वायु कमान में एक फॉरवर्ड एयर बेस के मुख्य परिचालन अधिकारी और स्टेशन कमांडर जैसे पद शामिल हैं। उन्होंने कई कर्मचारी नियुक्तियों में भी सेवा की है, जिसमें एयर मुख्यालय में निदेशक खुफिया, पश्चिमी वायु कमान के ऑप्स 1 ए, वायुसेना मुख्यालय में प्रधान निदेशक प्रशिक्षण , पेरिस स्थित भारत के दूतावास में एयर अताशे, एयर ऑफिसर कमांडिग कोबरा ग्रुप और एयर स्टाफ  के सहायक प्रमुख जैसे पद शामिल हैं। वर्तमान पदभार संभालने से पहले वह प्रशिक्षण कमान के वरिष्ठ वायु सेना अधिकारी थे।
अपने शानदार करियर के दौरान, एयर मार्शल की 1994 में एयर ऑफिसर कमांडिंग-इन-चीफ द्वारा सराहना की गई और 2007 में उन्हें विशिष्ट सेवा मेडल से सम्मानित किया गया।
एयर मार्शल घोटिया का विवाह श्रीमती निर्मला घोटिया से हुआ है और उनकी दो बेटियां हैं।
महिला एवं बाल विकास मंत्रालय
महिला और बाल विकास मंत्रालय द्वारा पोषण माह कार्यक्रम का आयोजन
महिला और बाल विकास मंत्रालय ने आज शास्त्री भवन, नई दिल्ली में एक दिवसीय शिविर का आयोजन किया। महिला और बाल विकास मंत्रालय के सचिव श्री रवीन्द्र पंवार ने शास्त्री भवन परिसर में टेस्ट, ट्रीट एंड टॉक  एनीमिया और डिफीट डायरिया  शिविर का उद्घाटन किया। शास्त्री भवन, नई दिल्ली स्थित सबसे बड़े सरकारी भवनों में से एक है। इसमें भारत सरकार के कई मंत्रालय और विभाग स्थित हैं जहाँ बड़ी संख्या में लोग कार्य करते हैं और अनेक अन्य लोग भी यहाँ आते हैं। पोषण माह के दौरान महिला और बाल विकास मंत्रालय एनीमिया और डायरिया बीमारियों के सरल समाधान के बारे में जागरूकता पैदा करने के लिए सभी कर्मचारियों और आगुंतकों से संपर्क करता है।
एनीमिया, टेस्ट, ट्रीट और टॉक से हीमोग्लोबिन की स्थिति का पता चलता है और एनीमिया की रोकथाम और नियंत्रण के लिए परामर्श सेवाएं भी प्रदान की गई हैं। डायरिया नियंत्रण के लिए ओआरएस और जिंक की गोलियों के उपयोग तथा डायरिया की रोकथाम और नियंत्रण के लिए परामर्श सेवाएं शिविर में उपलब्ध कराई गई हैं।
सितंबर महीने को ‘राष्ट्रीय पोषण माह’ के रूप में मनाया जाता है। इस माह के दौरान गतिविधियां सामाजिक व्यवहार परिवर्तन और परामर्श  पर केंद्रित की जाती हैं। इस दौरान व्यापक विषय हैं : प्रसवपूर्व देखभाल, अधिक से अधिक स्तनपान , पूरक आहार, एनीमिया, विकास निगरानी, लड़कियों की शिक्षा, आहार, शादी की ठीक आयु, स्वच्छता और साफ-सफाई, स्वस्थ खानपान।
समग्र पोषण या पोषण अभियान या राष्ट्रीय पोषण मिशन के लिए प्रधानमंत्री की महत्वपूर्ण योजना, बच्चों, गर्भवती महिलाओं और स्तनपान कराने वाली माताओं के पोषण में सुधार लाने वाला भारत सरकार का एक प्रमुख कार्यक्रम है।
भारत सरकार के प्रधान वैज्ञानिक सलाहकार का कार्यालय
बिल एंड मेलिंडा गेट्स फाउंडेशन के सह-अध्यक्ष और ट्रस्टी बिल गेट्स ने प्रोफेसर अजय सूद से मुलाकात की
गेट्स फाउंडेशन के सह-अध्यक्ष और ट्रस्टी बिल गेट्स ने प्रो. अजय के. सूद से मुलाकात करने के लिए भारत सरकार के प्रधान वैज्ञानिक सलाहकार कार्यालय का दौरा किया ताकि प्राथमिकताओं को समझा जा सके और आगे के सहयोग का पता लगाया जा सके।
उनकी यात्रा के दौरान प्रो. सूद ने उन्हें पीएसए के कार्यालय के व्यापक कार्यों के बारे में बताया। इन कार्यों में स्वास्थ्य पर राष्ट्रीय मिशन, क्वांटम प्रौद्योगिकियां, आजीविका, ग्रीन हाइड्रोजन, वन नेशन वन सब्सक्रिप्शन आदि शामिल हैं। उनके बीच की चर्चा मुख्य रूप से गेट्स फाउंडेशन के साथ वन हेल्थ मिशन, वेस्ट टू वेल्थ मिशन के प्राथमिकता आधारित जुड़ाव पर केंद्रित थी।
श्री गेट्स ने विज्ञान और प्रौद्योगिकी संबंधी पहलों पर यूं ध्यान केंद्रित करने की सराहना की। उन्होंने आगामी वन हेल्थ मिशन और रोग नियंत्रण के लिए पर्यावरण निगरानी की शक्ति पर भारत सरकार के प्रयासों का समर्थन करने में रुचि जताई। उन्होंने पशु स्वास्थ्य, डिज़ीज़ मॉडलिंग और नवीन निदान प्रौद्योगिकियों को संबोधित करने के लिए इनोवेशन की जरूरत पर बल दिया। उन्होंने इन क्षेत्रों में घरेलू और वैश्विक दोनों चुनौतियों का समर्थन करने के लिए भारत के सामने मौजूद अवसर पर फिर से जोर दिया।
श्री गेट्स के साथ उनके फाउंडेशन के ग्लोबल हेल्थ प्रेज़िडेंट डॉ. ट्रेवर मंडेल, भारत में कंट्री डायरेक्टर श्री हरि मेनन और डिजिटल एंड हेल्थ इनोवेशन के उप निदेशक श्री हरीश अय्यर भी मौजूद थे। उन्होंने डॉ.  परविंदर मैनी, वैज्ञानिक सचिव, पीएसए कार्यालय; डॉ. प्रीति बंजल, सलाहकार/वैज्ञानिक, 'जी'; डॉ. मोनोरंजन मोहंती, सलाहकार/वैज्ञानिक, 'जी'; डॉ. केतकी बापट, सलाहकार/वैज्ञानिक, 'जी'; डॉ. सिंदुरा गणपति, विजिटिंग पीएसए फेलो; डॉ. सपना पोटी, निदेशक, रणनीतिक गठबंधन प्रभाग और अन्य अधिकारियों से मुलाकात की।
वित्त मंत्रालय
केंद्रीय प्रत्यक्ष कर बोर्ड के अध्यक्ष ने आयकर की वेबसाइट पर सूचना के आदान-प्रदान के लिए वेब पोर्टल का उद्घाटन किया
केंद्रीय प्रत्यक्ष कर बोर्ड के अध्यक्ष श्री पी. सी. मोदी ने आज नई दिल्ली में आयकर की वेबसाइट पर सूचना के आदान-प्रदान के लिए वेब पोर्टल का उद्घाटन किया।
वेब पोर्टल में एक ही स्थान पर प्रासंगिक सूचना का आदान-प्रदान की सुविधा मिलेगी, ताकि वित्तीय संस्थानों, विभागीय अधिकारियों और आम जनता को लाभ हो।
सूचना के स्वतः आदान-प्रदान  पर सामान्य सूचना मानक  के तहत 2017 से ही वित्तीय हिसाब-किताब की सूचना के आदान-प्रदान के संबंध में देश प्रतिबद्ध रहा है। वित्तीय संस्थान हर वर्ष सूचना दर्ज करते हैं और भारत तय मानकों के तहत उनका आदान-प्रदान करता है।
वेब पोर्टल पर केंद्रीय प्रत्यक्ष कर बोर्ड की नीति, तकनीकी सर्कुलर/दिशा-निर्देश/अधिसूचनाएं उपलब्ध रहेंगी। इन्हें देखने के लिए भारतीय और अन्य अंतर्राष्ट्रीय निकायों को लिंक उपलब्ध रहेगा। इस पोर्टल से घरेलू वित्तीय संस्थानों, विदेशी कर प्राधिकारों और अंतर्राष्ट्रीय वित्त संस्थानों को उपयोगी जानकारी प्राप्त होगी। इसके तहत एईओआई से संबंधित भारतीय कानूनों, नियमों और प्रक्रियाओं की सूचना उपलब्ध होगी।
एईओआई मानक को लागू करने के लिए 2015 में आवश्यक घरेलू कानूनी रूपरेखा तैयार की गई थी। वित्तीय संस्थानों, आयकर विभाग के अधिकारियों आदि को दिशा-निर्देश उपलब्ध कराने के लिए 31 अगस्त, 2015 को एक समग्र दिशा-निर्देश सूचना जारी की गई थी, ताकि आयकर अधिनियम और नियमों के तहत अनुपालन किया जा सके। सूचना देने के संबंध में वित्तीय संस्थानों को जागरूक बनाने के लिए केंद्रीय प्रत्यक्ष कर बोर्ड ने हितधारकों के साथ परामर्श किया था।
कार्मिक, लोक शिकायत एवं पेंशन मंत्रालय
प्रख्यात बैंकर श्री सुरेश एन पटेल ने आज सतर्कता आयुक्त के पद की शपथ ली
श्री सुरेश एन पटेल ने आज सतर्कता आयुक्त के रूप में शपथ ली। केंद्रीय सतर्कता आयुक्त श्री संजय कोठारी ने सामाजिक दूरी के नियमों का पालन करते हुए उन्हें वीडियो लिंक के माध्यम से पद की शपथ दिलाई। इस शपथ ग्रहण समारोह में सतर्कता आयुक्त श्री शरदकुमार तथा आयोग के सचिव और अन्य वरिष्ठ अधिकारी उपस्थित थे।
श्री पटेल के पास बैंकिंग क्षेत्र में तीन दशकों का अनुभव रहा है। वह आंध्रा बैंक के प्रबंध निदेशक और मुख्य कार्यकारी अधिकारी तथा ओरिएंटल बैंक ऑफ कॉमर्स के कार्यकारी निदेशक रह चुके हैं। इसके अलावा वह भारतीय बैंक संघ की प्रबंधन समिति और बैंकर्स ग्रामीण विकास संस्थान के सदस्य भी थे। वह नाबार्ड,आंध्र प्रदेश की राज्य स्तरीय बैंकर्स समिति तथा बैंकर्स इंस्टीट्यूट ऑफ रूरल एंड एंटरप्रेन्योरशिप डेवलपमेंट के अध्यक्ष भीरह चुके हैं।
सतर्कता आयुक्त के पद पर नियुक्त किए जाने के पूर्व श्री पटेल रिजर्व बैंक के विनियमन और पर्यवेक्षण तथा भुगतान एवं निपटान प्रणाली  बोर्ड के एक स्थायी आमंत्रित सदस्य और बैंकिंग और वित्तीय धोखाधड़ी  के सलाहकार बोर्ड के सदस्य भी रह चुके हैं।
सतर्कता आयुक्त का कार्यकाल चार वर्ष या 65 साल की उम्र पूरी होने तक रहता है। केंद्रीय सतर्कता आयोग में एक केंद्रीय सतर्कता आयुक्त और दो सतर्कता आयुक्त हो सकते हैं।
एएम /एमएस
(Visitor Counter : 312
पत्तन, पोत परिवहन और जलमार्ग मंत्रालय
भारत 2019 तक ईरान में चाबहार बंदरगाह को चालू करने का प्रयास कर रहा है: श्री नितिन गडकरी
श्री नितिन गडकरी ने दुशांबे में स्वामी विवेकानंद संस्कृति केंद्र का उद्घाटन किया
केंद्रीय जल संसाधन, नदी विकास तथा गंगा संरक्षण, सड़क परिवहन और राजमार्ग तथा शिपिंग मंत्री श्री नितिन गडकरी ने कल दुशांबे में कहा कि भारत 2019 तक ईरान में चाबहार बंदरगाह को चालू करने का प्रयास कर रहा है। श्री गडकरी दुशांबे स्थित भारतीय दूतावास में स्वामी विवेकानंद संस्कृति केंद्र के उद्धाटन के अवसर पर भारतीय समुदाय के लोगों को संबोधित कर रहे थे। उन्होंने कहा कि चाबहार बंदरगाह चालू होने से सीआईएस देशों के लिए पहुंच आसान हो जाएगा।
श्री गडकरी ने लोगों के जीवन में गुणात्मक परिवर्तन लाने के लिए पिछले चार वर्षों में केंद्र सरकार द्वारा किए गए प्रयासों की चर्चा की। उन्होंने कहा कि बुनियादी संरचना क्षेत्र में बड़े पैमाने पर कार्य किया जा रहा है। उन्होंने बताया कि राष्ट्रीय राजमार्ग 28 किलोमीटर प्रतिदिन की अप्रत्याशित गति से बनाए जा रहे हैं। उन्होंने कहा कि प्रधानमंत्री श्री नरेन्द्र के नेतृत्व में भ्रष्टाचार मुक्त, पारदर्शी तथा संकल्पबद्ध सरकार के अंतर्गत देश तेजी से विकास कर रहा है। पिछले चार वर्षों में विदेशों में भारत की छवि और सम्मान में वृद्धि हुई है। कारोबारी सहजता,स्वच्छता आदि विभिन्न मानकों पर विश्व में हमारी रैंकिंग में सुधार हुआ है।
श्री गडकरी ‘’कार्रवाई के लिए अंतर्राष्ट्रीय दशक: सतत विकास के लिए जल’’ विषय पर वैश्विक सम्मेलन में भारत का नेतृत्व करने के लिए तजाकिस्तान की दो दिन की सरकारी यात्रा पर हैं। उन्होंने तजाकिस्तान के विदेश मंत्री श्री शिरोदजिदिन मुहरीद्दीन के साथ व्यापक विषयों पर बातचीत की। दोनों नेताओं ने विभिन्न क्षेत्रों में जारी द्विपक्षीय सहयोग को गति देने पर बल दिया। दोनों नेताओं ने सतत जल विकास के क्षेत्र में पारस्परिक सहयोग बढ़ाने पर सहमति व्यक्त की। श्री गडकरी ने दोनों देशों के बीच आर्थिक सहयोग बढ़ाने की दिशा में प्रधानमंत्री नरेन्द्र मोदी के संकल्प के बारे में तजाकिस्तान के नेता को बताया और कहा कि भारत गुणवत्ता संपन्न बुनियादी संरचना निर्माण में भारत की विशेषज्ञता तजाकिस्तान के साथ साझा करने का इच्छुक है।
दुशांबे स्थित स्वामी विवेकानंद संस्कृति केंद्र भारतीय समुदाय के लोगों तथा तजाकिस्तान के लोगों को हिंदी, संस्कृत, योग तथा संगीत और नृत्य जैसी कलाओं की कक्षाएं आयोजित करेगा। तजाकिस्तान के लोगों में इस केंद्र के प्रति दिलचस्पी बढ़ी है।